EKH วิ่งแรง 3% ลุ้นปี 66 รายได้โตแกร่ง โบรกเชียร์ซื้อเป้า 9.20 บ.
EKH วิ่งแรง 3% ราคาแตะ 8.50 บ. ลุ้นปี 66 รายได้โต 7% โบรกเชียร์ "ซื้อ" ประเมินราคาเป้า 9.20 บ. มองผลดีจากการกระจายธุรกิจครอบคลุมการรักษาพยาบาลครบวงจร
EKH วิ่งแรง 3% ลุ้นปี 66 รายได้โต 7% โบรกเชียร์ "ซื้อ" ประเมินราคาเป้า 9.20 บ. 
6 ธ.ค. 2565

ผู้สื่อข่าวรายงานว่า วันนี้ (6 ธ.ค.65) ราคาหุ้น บริษัท เอกชัยการแพทย์ จำกัด (มหาชน) หรือ EKH ล่าสุด ณ เวลา 11:39 น. อยู่ที่ระดับ 8.55 บาท บวก 0.30 บาท หรือ 3.64% สูงสุดที่ระดับ 8.55 บาท ต่ำสุดที่ระดับ 8.30 บาท ด้วยมูลค่าซื้อขาย 28.53 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ว่า แนะนำ “ซื้อ” หุ้น EKH ราคาเป้าหมายปี 66 ที่ 9.20 บาท ยังคงชอบ EKH ในแง่ของการกระจายธุรกิจที่ครอบคลุมการรักษาพยาบาลแบบ conventional,  บริการ IVF, การดูแลผู้สูงอายุ และ การลงทุนในคลินิกเสริมความงาม
ทั้งนี้ธุรกิจของ EKH กลับไปอยู่ระดับก่อน COVID ระบาแล้ว จึงคาดว่าจะเห็นโมเมนตัมด้านบวกจากการรักษาพยาบาลที่ไม่เกี่ยวกับ COVID เร่งตัวขึ้นในครึ่งหลังปี 65 และต่อเนื่องไปในอีกสองสามปีข้างหน้า
อย่างไรก็ตามคาคว่ากำไรของบริษัทจะลดลงเมื่อเทียบจากไตรมาสก่อน ในไตรมาส 4/65 เนื่องจากปัจจัยฤดูกาล สำหรับแนวโน้มปในปี 66 ผู้บริหารคาดว่ารายได้จะโต 7% เมื่อเทียบจากปีก่อน ดีกว่าสมมติฐานของ บล.เคจีไอ (ประเทศไทย) ที่ 5% เมื่อเทียบจากปีก่อน เล็กน้อย